**Avfallshåndtering på skytebaner (og ved annen aktivitet i NJFF)**En god plan for håndtering av avfall fra skytebanevirksomhet er viktig av hensyn til både trivsel og miljø. Det meste av avfall kan, og bør, kildesorteres på samme måte som en er vant med når det gjelder husholdningsavfall.  
  
Brenning av avfall, åpent eller i småovner, er ikke tillatt med mindre det er gjort unntak for dette i lokal forskrift, eller det er gitt dispensasjon fra kommunen.  
  
**Spesielt avfall fra skytebaner:**

**Tomhylser - haglepatroner**: Tomhylser (hagle) inneholder både plast og metall, og det er ikke resirkuleringsordninger for slike tomhylser i Norge. Sorteres som restavfall.

**Forladninger fra haglepatroner**: Forladninger fra haglepatroner som benyttes på skytebaner er primært produsert av plast (PE). Sorteres som plast.

**Tomhylser – riflepatroner av messing**: Tomhylser fra riflepatroner sorteres og leveres (selges) til gjenvinning. Evt. stålhylser og forniklede messinghylser må sorteres ut før levering for å oppnå beste pris på messing.

Mer informasjon om resirkulering av metaller:  
<https://www.norskgjenvinning.no/tjenester/avfallstyper/metaller/>

**Håndtering av bly**

**Baner utendørs**Kulefang skal bygges slik at de gir minst mulig utlekking av tungmetaller, og alle kulefang på utendørs riflebaner må vedlikeholdes for å opprettholde optimal funksjon. Vedlikehold av kulefang består primært av påfyll av rikosjettfrie masser i området for kuleinnslag.  
Krav til kulefang er angitt i veilederen til «skytebaneforskriften»:   
[Skytebaneforskrift GP 6174.pdf (njff.no)](https://www.njff.no/jakt/Documents/Anleggsveiledning%20skytebaner/Skytebaneforskrift%20GP%206174.pdf)

Råd vedrørende kulefang er også omtalt i «Veileder for planlegging av skytebaner»:   
[Skytebaner - Veileder for planlegging av skytebaner (.pdf) (regjeringen.no)](https://www.regjeringen.no/contentassets/2f966688034d43fda81674e64fb1f38a/v-1011b-200440-skytebaner-revidert-mai-2020.pdf)

**Baner innendørs**Destruering av bly og sand, planker, ventilasjonsfiltre og liknende som inneholder bly, må avklares med lokal forurensningsmyndighet (kommunen). Kulefang som er konstruert slik at blyet fra prosjektilene ikke blandes med sand, tre eller annet materiale er gunstig. Rent bly, eller bly som lett lar seg skille ut, er en ressurs som kan gjenvinnes. Bly som er blandet med andre materialer er derimot miljøfarlig avfall, og må deponeres som spesialavfall. Ved håndtering av bly skal det alltid benyttes åndedrettsvern av en type som ikke slipper gjennom blystøv. **Byggeprosjekter/riving**Ved større rive- eller byggeprosjekter kan det være påkrevet med en egen avfallsplan for prosjektet. Regler om avfall- og miljøsanering er nedfelt blant annet i Plan- og bygningsloven, Byggteknisk forskrift (TEK17) mm.  
Direktoratet for byggkvalitet har en utfyllende informasjonsside om regler vedr. byggavfall:  
[Avfall- og miljøsanering - Direktoratet for byggkvalitet (dibk.no)](https://dibk.no/verktoy-og-veivisere/andre-fagomrader/avfall--og-miljosanering/)

Eksempelvis vil det ved gjennomføring av tiltak i eksisterende bygningsmasse måtte utføres en miljøkartlegging. [§ 9-7. Kartlegging av farlig avfall og bygningsfraksjoner som må fjernes. Krav til miljøsaneringsbeskrivelse - Direktoratet for byggkvalitet (dibk.no)](https://dibk.no/regelverk/byggteknisk-forskrift-tek17/9/9-7/) Er tiltaket over 100 m2 eller genererer over 10 tonn avfall, må det også utarbeides en miljøsaneringsrapport. Det må utarbeides avfallsplan for alle typer tiltak, TEK17 §9-6. [§ 9-6. Avfallsplan - Direktoratet for byggkvalitet (dibk.no)](https://dibk.no/regelverk/byggteknisk-forskrift-tek17/9/9-6/) Dette gjelder også ikke søknadspliktig tiltak. Her under kommer også avfallsforskriften kap 9, deponering av avfall, og kap 11 farlig avfall. [Forskrift om gjenvinning og behandling av avfall (avfallsforskriften) - Lovdata](https://lovdata.no/dokument/SF/forskrift/2004-06-01-930)

**Hvem håndterer avfallet fra aktiviteten, og når skal det gjøres?**

I tillegg til å ha en overordnet plan for avfallshåndtering, hvor det angis hvordan ulike typer avfall skal håndteres, bør foreningen etablere rutiner for hvordan avfallshåndteringen skal gjennomføres. Hvem har ansvaret for hva? Når skal ulike typer avfall håndteres, og hvordan skal avfallshåndteringen gjennomføres?   
Vanlig forbruksavfall må håndteres løpende, mens det er lengre intervall mellom f.eks. levering av tomhylser til gjenvinning eller oppsamling av plast.  
**Disse detaljene bør tas inn i rutinebeskrivelser for driften av den enkelte aktivitet, eller det enkelte anlegg.**   
Når en lager slike rutiner må en også sikre at de som får ansvaret for å håndtere avfall har tilstrekkelig kompetanse til å gjøre dette på en trygg måte. Dette gjelder spesielt ved håndtering av farlig avfall/giftig avfall.

**Lokale forhold**Det varierer noe hvordan kommunene/renovasjonsselskapene håndterer forbruksavfall. Det kan være lokale bestemmelser som gjelder **hvilke** avfallsfraksjoner som skal sorteres, **hvordan** sortering av enkelte fraksjoner skal gjøres, samt **hvor/hvordan** avfallet skal leveres.   
Dette må sjekkes opp av den enkelte forening, og tas hensyn til i planen for avfallshåndtering.

**Risikovurdering**Det bør / skal alltid være utarbeidet en risikovurdering for håndtering av avfall for foreningen. Her må type avfall inn, eventuelle risikomomenter vurderes, og eventuelle tiltak som skal til for avfallstypen. Samt hvordan det håndteres ihht. helse og miljø aspektet. Trenger vi å bruke verneutstyr for håndteringen for eksempel, er det brannfarlig, er det etsende osv.?

Hvis det er spesialavfall som skal håndteres så trengs det også mulig en SJA (sikker jobb analyse). [Sikker jobbanalyse (SJA) | HMS-portalen | UiB](https://www.uib.no/hms-portalen/136754/sikker-jobbanalyse-sja#4-nbsp-gjennomf-re-sja)

|  |  |  |  |  |
| --- | --- | --- | --- | --- |
| **Avfallshåndtering for aktiviteter i NJFF** | | | | |
| Gjelder for: (sted/aktivitet osv) | | | | |
| Ansvarlig forening: | | | | |
| **Ordinært avfall** | \*oppgi andel/mengde | | |  |
| Type avfall | Levering til godkjent avfallsanlegg\* | Levering til ombruk eller direkte til gjenvinning\* | Annen håndtering | Leveringssted |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | | | | |
| **Farlig avfall** | \*oppgi andel/mengde | | |  |
| Type avfall | Levering til godkjent avfallsanlegg\* | Levering til ombruk eller direkte til gjenvinning\* | Annen håndtering | Leveringssted |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | | | | |
| Kommentarer/utfyllende bestemmelser: | | | | |

**Praktiske tips:**

Som nevnt innledningsvis vil en god plan for håndtering av avfall fra skytebaner og annen foreningsvirksomhet være viktig av hensyn til både trivsel og miljø. Hvordan en legger opp avfallshåndteringen i en forening kan variere, og om en allerede har gode rutiner/beskrivelser på plass for gjennomføring av opprydding, kildesortering osv., kan en eksempelvis bruke malen for å styrke kontrollen på, og bevisstheten rundt, **hvordan** avfallet håndteres. Malen kan også passe inn sammen med de øvrige «NJFF-malene for HMS i foreninger».

Dersom foreningen ikke har noen plan for gjennomføring av avfallshåndtering, kan aktuelle momenter i en slik plan være:

**Plan for håndtering av avfall i xxx JFF**

1. **Status dagens avfallshåndtering**

*Beskrivelse av dagens løsning for søppelhåndtering/kildesortering, gjerne oppdelt i aktuelle delområder som f.eks. klubbhus, skytebane, uteområder etc.*

*Evt. farlig/miljøfarlig avfall bør også omhandles.*

1. **Mål**

*Eksempel på et overordnet mål kan være trivelige, trygge og ryddige omgivelser, og drift som belaster miljøet minst mulig.*

*Delmål kan gjerne være mer konkrete, som f.eks. økt andel søppel som kildesorteres, resirkuleres etc., og/eller overgang til mer miljøriktige produkter der det er mulig.*

1. **Strategi**

*Her kan en legge inn f.eks. rutiner som kan bidra til å nå målene. Det kan være mål om intervaller for dugnader, rutiner for dokumentasjon av avfallshåndtering (se mal), informasjon til medlemmene/brukerne av skytebane osv.*

1. **Tiltak**

*Her kan en legge inn beskrivelse av dagens/kontinuerlige tiltak, og tiltak for å nå nye mål.*

*Eksempler på kontinuerlige tiltak kan være; sørge for nok søppelbøtter, gjennomføre x dugnader, levere messinghylser til gjenvinning etter hver sesong osv.*

*Tiltak år 20XX -20XX:  
Ta i bruk mal for avfallshåndtering for bedre kontroll med håndtering/gjenvinningsgrad  
Ta i bruk plastfrie forladninger på haglebanen dersom tilgjengelig*

*Vurdere dugnadsintervall*

*Gjennomgang av rutiner for haglebanen/riflebanen*

*Osv.*